રૂા.૧૦ લાખની ખંડણી પડાવી કારખાનેદારના અપહરણ સાથે લૂંટની ઘટના સંદર્ભે જિલ્લા પોલીસ અધિક્ષક સૌરભસિંઘે ઘટના સ્થળનું નિરીક્ષણ કરી ભોગ બનનાર તેમજ અન્ય લોકોની પૂછતાછ કર્યા બાદ પ્રાંતિજના પી.આઇ. વી.આર.ચાવડા, પી.એસ.આઇ. જે.એમ.પરમાર અને એમ.બી.ગજ્જર સહિતના પોલીસ સ્ટાફની અલગ અલગ ટીમો બનાવી તપાસ હાથ ધરવા સૂચના આપી હતી અને પોલીસ અધિક્ષકના માર્ગદર્શન હેઠળ પ્રાંતિજ પોલીસની ટીમોએ કારખાનેદાર નાણાં આપી શકવા સક્ષમ હોવાની માહિતી કોઇ જાણકાર વ્યકિત પાસેથી જ મળી શકે તે દ્રઢ શંકાને આધારે ટેકનિકલ પધ્ધતિનો ઉપયોગ કરી પોલીસની તપાસ ટીમો તે દિશામાં આગળ વધી હતી તે દરમિયાન ચિલોડામાં ભાગીદારીથી ફાયનાન્સનો ધંધો કરતા સુનિલકુમાર બ્રહ્મદેવ શર્મા દારૂ પીધેલી હાલતમાં મળી આવતા પોલીસે તેની વિરૂધ્ધ પ્રોહીબીશનનો ગુનો દર્જ કર્યા બાદ તે સ્વસ્થ થતા તેની યુકિત પ્રયુકિતથી પૂછતાછ કરી તેના મોબાઇલની વિગતો ચકાસી હતી અને તેનું ક્રોસ ચેકીંગ કરતા પોતાની ફોઇના દિકરા સુનિલકુમાર રામકુમાર શર્માનું અપહરણ કરી ખંડણી માગવાથી મોટી રકમ મળી શકે તેમ છે તેની સાગરિતો સાથે સાજિશ રચી હતી.